یارییەکانی ئۆڵۆمپیادی زستانە

یارییەکانی ئۆڵۆمپیادی زستانە ) پێشبڕکێیەکی نێودەوڵەتی وەرزشییە، کە چوار ساڵ جارێک بەڕێوەدەچێت، بۆ ئەو یارییانەی لەسەر سەھۆڵ و بەفر ئەنجامدەدرێت. یەکەم ئۆڵۆمپیادی زستانە، ساڵی ١٩٢٤ لە شاری شامۆنیکس لە فەرەنسا بەبەشداری ١٦ وڵات بەڕێوەچووە. یارییەکانی زستانە لە ساڵی ١٩٢٤ تا ١٩٣٦ ھەر چوار ساڵ جارێک بەڕێوە دەچوو، لە ساڵانی ١٩٤٠ و ١٩٤٤ بەھۆی جەنگی جیھانی دووەمەوە ھەڵوەشێنرانەوە و لە ساڵی ١٩٤٨ دەستی پێکردەوە، تا ساڵی ١٩٩٢ ئۆڵۆمپیادی زستانە و ئۆڵۆمپیادی ھاوینە لە ھەمان ساڵدا ئەنجام دەدرا، دواتر ساڵی ١٩٨٦ بڕیاردرا کە یارییەکان بخرێنە چوار ساڵی جیاواز. ئۆڵۆمپیادی زستانەی داھاتوو دوای ئۆڵۆمپیادی ھاوینەی ١٩٩٢ لە ساڵی ١٩٩٤ بەڕێوەچوو، بەجیاوازی دووساڵ لە نێوانیان.

 وڵاتانی خانەخوێ 
یارییەکانی ئەم پاڵاوانییەتییە لەلایەن ١٢ وڵات لە سێ کیشوەری جیاواز میوانداری کراوە، چوار جار لە ئەمریکا (١٩٣٢، ١٩٦٠، ١٩٨٠ و ٢٠٠٢)، سێ جار لە فەرەنسا (١٩٢٤، ١٩٦٨ و ١٩٩٢)، یەکی دووجاریش لە نەمسا (١٩٦٤ و ١٩٧٦)، کەنەدا (١٩٨٨ و ٢٠١٠)، ژاپۆن (١٩٧٢ و ١٩٩٨) و ئیتاڵیا (١٩٥٦ و ٢٠٠٦)، نەرویژ (١٩٥٢ و ١٩٩٤)، سویس (١٩٢٨ و ١٩٤٨). ھەروەھا یەکجاریش، لە ئەڵمانیا (١٩٣٦)، یووگۆسلاڤیا (١٩٨٤)، ڕووسیا (٢٠١٤) و کۆریای باشوور (٢٠١٨). لێژنەی ئۆڵۆمپیادی نێودەوڵەتی، شاری پەکینی ھەڵبژارد بۆ میوانداریکردنی ئۆڵۆمپیادی ٢٠٢٢و شارەکانی میلان و کۆرتینای ئیتاڵیا بۆ میوانداریکردنی ئۆڵۆمپیادی زستانەی ٢٠٢٦.

تا ئێستا دوازدە وڵات لە ھەموو ئۆڵۆمپیادێکی زستانەدا بەشدارییان کردووە؛ نەمسا، کەنەدا، فینلاند، فەرەنسا، بەریتانیا، مەجارستان، ئیتاڵیا، نەرویژ، پۆڵەندا، سوێد، سویس و ئەمریکا. شەش لەو وڵاتانە لە ھەر ئۆڵۆمپیادێکی زستانەدا مەدالیای بەدەستھێناوە؛ نەمسا، کەنەدا، فینلاند، نەرویژ، سوێد و ئەمریکا. ئەمریکا تاکە وڵاتە کە لە ھەموو ئۆڵۆمپیادێکی زستانەدا مەدالیای زێڕ بەدەستھێناوە. وەرزشوانانی نەرویژ لە پێشەنگی ڕیزبەندی مەدالیاکانی ئۆڵۆمپیادی زستانەن و نۆجار پلەی یەکەمیان بەدەستھێناوە.

 سەرچاوەکان 

پۆل:یارییەکانی ئۆڵۆمپیادی زستانە